
Nr. 5278 din 22 octombrie 2025
REFERAT DE APROBARE

la proiectul de hotărâre privind aprobarea planului de măsuri pentru perioada 

sezonului rece, 1 noiembrie 2025 – 31 martie 2026
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la cele ale art. 136 alin. (2), alin. (3) și alin. (8) lit. a) din Ordonanţa de urgenţă nr. 57/2019 privind Codul administrativ, având ca reglementare privind aprobarea planului de măsuri pentru perioada sezonului rece1 noiembrie 2025 – 31 martie 2026.
Sediul materiei privind această capacitate a Consiliului Local îl reprezintă:

a) art. 129 alin.(1) și alin.(2) lit. d) combinat cu alin.(7) lit. h) din Ordonanţa de urgenţă nr. 57/2019 privind Codul administrativ:

 „Consiliul local are inițiativă și hotărăște, în condițiile legii toate problemele de interes local: …  d) atribuţii privind gestionarea serviciilor de interes local; (7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: 

  h) situaţiile de urgenţă;

b) Ordonanța Guvernului nr. 21/2002 privind gospodărirea localităților urbane și rurale, aprobată prin Legea nr.  515/2002, cu modificările și completările ulterioare;
c) Ordinul ministrului administrației și internelor și al ministrului transporturilor și infrastructurii nr. 27/68/2012 pentru aprobarea Procedurii privind gestionarea efectelor produse de fenomene meteorologice periculoase care pot afecta desfășurarea normală a traficului rutier și siguranța participanților pe drumurile publice;

d) Ordinul ministrului apelor și pădurilor și al ministrului administrației și internelor nr. 459/78/2019 pentru aprobarea Regulamentului privind gestionarea situațiilor de urgență generate de fenomene hidrometeorologice periculoase având ca efect producerea de inundații, secetă hidrologică, precum și incidente/accidente la construcții hidrotehnice, poluări accidentale pe cursurile de apă şi poluări marine în zona costieră.

în temeiul art. 139  alin. (1)  coroborat cu art. 196 alin.(1) lit. a)  Ordonanţa de urgenţă nr. 57/2019 privind Codul administrativ,

 Proiectul de hotărâre urmează procedura prevăzută de art. 136 alin. (8) lit. b) din Ordonanţa de urgenţă nr. 57/2019 privind Codul administrativ, fiind depus la inspectorul cu atribuții în domeniul situațiilor de urgență din cadrul Compartimentului Poliție locală  din aparatul de specialitate al primarului comunei, în vederea întocmirii raportului compartimentului de resort şi la Comisia de specialitate B.
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind aprobarea planului de măsuri pentru perioada sezonului rece, 1 noiembrie 2025 – 31 martie 2026, proiect care dovedește capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele.
PRIMARUL COMUNEI VULCANA-BĂI,

Emil DRĂGHICI
